ઘડપણ એટલે જીવનની સંધ્યા. સામાન્ય રીતે ઘરમાં પુત્રવધૂ આવી જાય એટલે સાસુ બની જનારી સ્ત્રી નિવૃત્ત થઈ જાય, પરંતુ અંધેરીમાં આવેલા ‘કનક આર્ટ’નાં ૭૦ વર્ષનાં કનક શાહે આ માન્યતાને અક્ષરશ: ખોટી પાડી છે. સાસુ બન્યા બાદ તો તેઓ વધારે જોશથી કામ કરવા લાગ્યાં છે. તેમને જોઈને થાય આ ઉંમરે પણ આટલાં ઍક્ટિવ કઈ રીતે રહેતાં હશે? તેઓ આખો દિવસ વિવિધ પ્રવૃત્તિઓમાં વ્યસ્ત રહે છે. છેલ્લાં ૩૫ વર્ષથી તેઓ બાળકો અને મહિલાઓને પેઇન્ટિંગ, ગ્રાફિક્સ, ક્રાફ્ટ, ગિફ્ટ-ડેકોરેશન અને આણા-ડેકોરેશનની તાલીમ આપે છે.